YARAT

YARAT თანამედროვე ხელოვნების სივრცე () —  არაკომერციული ხელოვნების ორგანიზაცია ბაქოში. დაარსდა 2011 წელს აზერბაიჯანელი მხატვრის აიდა მაჰმუდოვას მიერ. YARAT-ი წარმოადგენს ერთ-ერთ მნიშვნელოვან კულტურულ ცენტრს კავკასიისა და ცენტრალური აზიის რეგიონში.

 ისტორია 
ორგანიზაცია 2011 წელს დაარსდა. მისი მთავარი სივრცე, YARAT თანამედროვე ხელოვნების ცენტრი, ოფიციალურად 2015 წლის 24 მარტს გაიხსნა.

YARAT-ის თანამედროვე ხელოვნების ცენტრი მდებარეობს ყოფილ საბჭოთა სამხედრო-საზღვაო ობიექტში კასპიის ზღვის სანაპიროზე, ბაქოს სახელმწიფო დროშის მოედნის მახლობლად. 1960-იან წლებში აგებული შენობა თავდაპირველად სამხედრო გემების ტექნიკურ ბაზას წარმოადგენდა. დღეისათვის ორსართულიანი შენობა მოიცავს 2000 მ² საგამოფენო სივრცესYARAT CONTEMPORARY ART SPACE.

ორგანიზაცია მოიცავს სამ მთავარ კომპონენტს:

 YARAT თანამედროვე ხელოვნების სივრცე;
 XX-XXI საუკუნეების აზერბაიჯანული მხატვრობის მუზეუმი;
 ARTIM პროექტების სივრცე.

ARTIM-ი მდებარეობს ბაქოს ისტორიულ უბანში, იჩერი-შეჰერში, და ფოკუსირებულია ექსპერიმენტულ ხელოვნებაზე.

ცენტრი რეგულარულად მასპინძლობს როგორც ადგილობრივ, ისე საერთაშორისო მხატვრებს. მნიშვნელოვან გამომფენთა შორის არიან შირინ ნეშატი, ოსკარ მურილო, ალექსანდრე უგაი, ვაჟიკო ჩაჩხიანი, მიქელანჯელო პისტო და შილპა გუპტა.

YARAT-ი ახორციელებს მრავალფეროვან საგანმანათლებლო პროგრამებს, მათ შორის კურსებსა და სემინარებს, საჯარო ლექციებს, ლიტერატურულ და თეატრალურ კლუბებს, საოჯახო ღონისძიებებსMUSEUM OF AZERBAIJANI PAINTING OF THE XX-XXI CENTURIES.

2021 წლის აპრილში YARAT-მა პირველად ჩაატარა ბაქოს ქუჩის ფოტოგრაფიის საერთაშორისო ფესტივალი, რომლის ფარგლებშიც გაიმართა კონკურსი სახელწოდებით „ქუჩები ფოკუსში“YARAT представляет 1-й Международный Бакинский Фестиваль Стрит Фотографии – ФОТО.

 რესურსები ინტერნეტში 

 https://www.yarat.az/ - ოფიციალური ვებ-გვერდი

 სქოლიო 

კატეგორია:2011 წელი აზერბაიჯანში
კატეგორია:ორგანიზაციები აზერბაიჯანში
კატეგორია:ორგანიზაციები ანბანის მიხედვით